wannaphong/clean_thaiwikipedia huggingface dataset:
# กรณีอัยน์อัลเราะมานะฮ์
กรณีอัยน์อัลเราะมานะฮ์ (Ain el-Rammaneh incident) หรือ การสังหารหมู่บนรถบัสในเบรุต ปี 1975  เป็นชื่อเรียกรวมเหตุการณ์การปะทะกันสั้น ๆ ระหว่างกองกำลังกะตาอิบ กับ แนวร่วมปาเลสไตน์ บนถนนในนครเบรุต ประเทศเลบานอน ซึ่งนิยมมองกันว่าเป็นจุดเริ่มต้นของสงครามกลางเมืองเลบานอนที่กินระยะเวลาอีกนับสิบปีหลังจากนั้นJureidini, McLaurin, and Price, Military operations in selected Lebanese built-up areas (1979), Appendix B, B-2.

ในเช้าวันที่ 13 เมษายน 1975 ด้านนอกโบสถ์นอทร์ดามเดอลาเดลีวร็องซ์ (Church of Notre Dame de la Delivrance) ในชุมชนชาวแมรอนไนต์ อัยน์อัลเราะมานะฮ์ ในเบรุตตะวันออก เมื่อสมาชิกกองโจรของกองกำลังปลดแอกปาเลสไตน์ (PLO) ราวยี่สิบคนแกว่งยิงปืนกลขึ้นฟ้ากันตามธรรมเนียม (อาหรับ: Baroud) จากบนรถO'Ballance, Civil War in Lebanon (1998), p. 1. ในขณะที่นักรบในเครื่องแบบของกองกำลังตรวจตรากะตาอิบ (KRF) ของพรรคกะตาอิบJureidini, McLaurin, and Price, Military operations in selected Lebanese built-up areas (1979), Appendix B, B-2. กำลังปิดถนนด้านหน้าโบสถ์ซึ่งในเวลานั้นกำลังประกอบพิธีศีลจุ่มครอบครัวอยู่ กลุ่มปาเลสไตน์ปฏิเสธที่จะขับรถออกไปทางอื่น กลุ่มกะตาอิบซึ่งกังวลใจจึงพยายามเข้าไปปรามโดยใช้กำลัง ซึ่งนำไปสู่การตะลุมบอนกันจนมีผู้เสียชีวิต อย่างไรก็ตาม เหตุการณ์เช่นนี้ไม่ได้เป็นเรื่องประหลาดระหว่างสองกลุ่ม และดูไม่ได้เป็นประเด็นใด ๆ ในเวลานั้น กระนั้น ในราวชั่วโมงให้หลัง ที่เวลาประมาณสิบโมงครึ่ง กลุ่มชายพกอาวุธปืนกลุ่มหนึ่งลงจากรถที่เต็มไปด้วยสัญลักษณ์ของแนวหน้าประชาชนเพื่อปลดแอกปาเลสไตน์ (PFLP) ซึ่งเป็นกองพันย่อยของ PLO และทำการกราดยิงภายในโบสถ์หลังดังกล่าว มีผู้เสียชีวิตสี่รายJureidini, McLaurin, and Price, Military operations in selected Lebanese built-up areas (1979), Appendix B, B-2.Gordon, The Gemayels (1988), p. 48.Katz, Russel & Volstad, Armies in Lebanon (1985), p. 4. ทั้งหมดเป็นทหารของกะตาอิบ โดยหนึ่งรายเป็นนายทหารระดับสูงและบิดาของเด็กที่กำลังประกอบพิธีศีลจุ่ม

หลังจากเหตุการณ์นี้ กองกำลัง KRF ร่วมกับ NLP กองพันพยัคฆ์ ทำการปิดกั้นถนนต่าง ๆ ตั้งจุดหยุดรถเพื่อตรวจเอกสารประจำตัวในย่านอัยน์อัลเราะมานะฮ์และย่านชาวคริสต์อื่น ๆ ในเบรุตตะวันออกKatz, Russel & Volstad, Armies in Lebanon (1985), p. 5. ส่วนในเบรุตอีกฟากหนึ่งซึ่งเป็นชุมชนมุสลิมเป็นหลักก็มีกองกำลังของปาเลสไตน์ทำเช่นเดียวกัน

ฝั่งกะตาอิบเชื่อว่าผู้ก่อเหตุที่โบสถ์เป็นกองโจรปาเลสไตน์ จึงทำการวางแผนตอบโต้ขึ้นทันทีJureidini, McLaurin, and Price, Military operations in selected Lebanese built-up areas (1979), Appendix B, B-2. ในช่วงบ่ายของวันเดียวกันนั้น รถบัสของ PLO ซึ่งบรรทุกสมาชิกของแนวหน้าปลดแอกอาหรับ (ALF) และพลเมืองชาวเลบานอนที่สนับสนุนปาเลสไตน์ซึ่งกำลังเดินทางกลับจากการเดินขบวนการเมืองที่เตลเอลซะอาอ์ตะร์Hirst, Beware of small states: Lebanon, battleground of the Middle East (2011), p. 99. ขับผ่านถนนในย่านอัยน์อัลเราะมานะฮ์ มุ่งหน้าค่ายผู้ลี้ภัยซะบรา ขณะที่รถบัสกำลังขับผ่านซอยแคบ ๆ หน้าโบสถ์ ได้ถูกทหารของ KRF ซุ่มโจมตีกราดยิงเข้าใส่ เป็นผลให้มีผู้เสียชีวิต 27 ราย บาดเจ็บ 19 คน รวมคนขับJureidini, McLaurin, and Price, Military operations in selected Lebanese built-up areas (1979), Appendix B, B-2.Weinberger, Syrian Intervention in Lebanon: The 1975–76 Civil War (1986), p. 147.Kassir, La Guerre du Liban: De la dissension nationale au conflit régional (1994), p. 103.
# เลาดายุโรป
เลาดายุโรป  เป็นเป็นสายการบินราคาประหยัดสัญชาติมอลตาที่ดำเนินการภายใต้บริษัทแม่ไรอันแอร์ สายการบินให้บริการเที่ยวบินให้กับไรอันแอร์และเที่ยวบินเช่าเหมาลำ 

ประวัติ
เลาดายุโรปเป็นผู้ดำเนินการทดแทนเลาดาโมชันที่เลิกดำเนินงานในปี 2020 หลังไรอันแอร์โฮลดิงได้โอนย้ายการดำเนินงานทั้งหมดไปยังสายการบินลูกสัญชาติมอลตาที่ใหม่กว่า พร้อมกันนั้นได้โอนย้ายเครื่องบินแอร์บัส เอ320 จำนวน 29 ลำมาประจำการ และได้รับเสนอตำแหน่งงานให้กับพนักงานของเลาดาเดิมในสายการบินใหม่นี้ด้วย 

ในเดือนพฤษภาคม ค.ศ. 2021 ไมเคิล โอเลียรี ซีอีโอของกลุ่มสายการบินไรอันแอร์ได้ประกาศว่าเลาดาอาจเปลี่ยนมาให้บริการเครื่องบินโบอิง 737 ทั้งหมด ในวันที่ 13 กรกฎาคม ค.ศ. 2022 โอเลียรีได้ประกาศว่าไรอันแอร์จะยืดเวลาการเช่าเครื่องบินเอ320 จนถึงปี 2028

ฝูงบิน
thumb|แอร์บัส เอ320-200 ของเลาดายุโรป
ณ เดือนกรกฎาคม ค.ศ. 2024 เลาดายุโรปมีเครื่องบินประจำการในฝูงบินดังนี้:

+ ฝูงบินของเลาดายุโรป 	เครื่องบินประจำการคำสั่งซื้อผู้โดยสารหมายเหตุแอร์บัส เอ320-20027—180รวม27—
เลาดายุโรปมีอายุฝูงบินเฉลี่ย 17.1 ปี

ดูเพิ่ม
รายชื่อสายการบินในประเทศมอลตา
 อ้างอิง
# ชีนเต่
thumb|ชินเต่ สองตัวเฝ้าทางเข้าเจดีย์ชเวดากอง

ชีนเต่ (, ; , ; ,) เป็นคำพม่าที่แปลว่า "สิงโต" สัญลักษณ์สิงห์Archaeological Department of Burma (1902). Report on Archaeological Work in Burma. Yangon, Burma: Superintendent, Government Printing. p. 22. ของ ชีนเต่ เป็นสิงห์ที่มีการออกแบบขั้นสูง ปรากฏทั่วไปในรูปของสัญลักษณ์และในสถาปัตยกรรมพม่า โดยเฉพาะเป็นคู่ผู้พิทักษ์ ขนาบข้างทางเข้าเจดีย์หรือวัดพุทธ 

 สิงโตธรรมชาติ 
ขัดกับความเชื่อที่นิยม ชีนเต่ ไม่ใช่สัตว์จากตำนาน แต่เป็นสิงโตตามธรรมชาติ แม้ว่ามักจะเกี่ยวข้องกับความเชื่อและตำนานก็ตาม

รูปแบบสิงห์พม่า มีความใกล้เคียงกับรูปแบบสิงห์อื่น ๆ ในภูมิภาคเอเชีย รวมทั้ง สิงห์ ของ ไทย, กัมพูชา, ลาว และ สิมหะ  ของศรีลังกา ซึ่งเป็นสัญลักษณ์บนเงินรูปีศรีลังกา นอกจากนี้ยังใกล้เคียงกับรูปแบบสิงห์ของเอเชียตะวันออก เช่น สิงห์ผู้พิทักษ์ของจีน โคไมนุ ของญี่ปุ่น ชีซา ของโอกินาวะ และสิงห์หิมะของทิเบต

 ต้นกำเนิด 
ตำนานสิงห์เฝ้าทางเข้าเจดีย์และวัดมีกล่าวใน มหาวงศ์ ว่า:เจ้าหญิงสุปปะเทวีแห่งอาณาจักรวังคะ (ปัจจุบันคือแถบเบงกอล) มีพระโอรสองค์หนึ่งชื่อสีหพาหุจากการแต่งงานกับราชสีห์ แต่ต่อมาได้ละทิ้งราชสีห์ซึ่งโกรธแค้นและได้ออกตามหา สร้างความหวาดกลัวไปทั่วดินแดน พระโอรสจึงออกไปสังหารราชสีห์ที่น่ากลัวตัวนี้ เมื่อพระโอรสกลับมาหาพระมารดาโดยบอกว่าพระองค์ฆ่าราชสีห์ แล้วทราบว่าพระองค์ฆ่าบิดาของตัวเอง พระองค์จึงได้สร้างรูปปั้นราชสีห์ให้เป็นผู้พิทักษ์วัดเพื่อชดใช้บาปของพระองค์

 ในวัฒนธรรมพม่า 

รูปแบบสิงห์ของ ชีนเต่ ปรากฏเป็นส่วนประกอบในวัตถุที่เคารพนับถือมากมาย รวมทั้ง ปะลีน (บัลลังก์พม่า) และระฆังพม่า

ก่อนการใช้เหรียญเป็นเงิน ตุ้มน้ำหนักทองเหลืองที่หล่อเป็นรูปสัตว์อันเป็นเอกลักษณ์ เช่น ชีนเต่ มักใช้เพื่อวัดปริมาณสิ่งของตามหลักมาตรฐานShwechinthe Birmans

ในราศีพม่า สิงห์เป็นตัวแทนของบุคคลที่เกิดวันอังคาร

สัญลักษณ์สิงห์เป็นตราของรัฐหลังเอกราชมาอย่างยาวนาน รวมถึงตราแผ่นดินของพม่าในปัจจุบัน และในธนบัตรส่วนใหญ่ของเงินจัตพม่า เป็นรูปปั้นผู้พิทักษ์เจดีย์และวัดส่วนใหญ่

 ชีนเต่กับสงครามโลกครั้งที่สอง 
ในช่วงสงครามโลกครั้งที่สอง พลจัตวา ออร์ด วินเกต ของอังกฤษ ได้รับคำสั่งให้กองกำลังโจมตีระยะไกล ทะลวงหลังแนวรบญี่ปุ่นในพม่า ตามคำแนะนำของร้อยเอก อองที่น แห่งกองปืนเล็กยาวพม่า วินเกตจึงตัดสินใจเรียกกองกำลังนี้ว่า "ชีนเต่" ("เหล่าสิงโต")Duckworth, L.B (1945). Your Men in Battle: The Story of the South Staffordshire Regiment- 1939–45. Michigan, USA: Express and Star. p. 17. ซึ่งเพี้ยนมาเป็น "ชินดิต"  และได้รับการบันทึกไว้ในประวัติศาสตร์สงครามโลกครั้งที่สอง

ชีนเต่ยังเป็นชื่อเล่นของกองบิน 435 ของแคนาดา ซึ่งก่อตั้งครั้งแรกเมื่อ ค.ศ. 1944 ที่ประเทศอินเดีย ตราของกองบิน 435 เป็นชีนเต่อยู่บนฐาน
# ฟรอนเทียร์แอร์ไลน์
ฟรอนเทียร์แอร์ไลน์  เป็นสายการบินราคาประหยัดพิเศษสัญชาติสหรัฐ โดยมีสำนักงานใหญ่ในเดนเวอร์ รัฐโคโลราโด และให้บริการเที่ยวบินสู่จุดหมายปลายทาง 98 แห่งในสหรัฐ แคริบเบียน เม็กซิโก และอเมริกากลาง สายการบินเป็นบริษัทลูกของอินดิโกพาร์ทเนอร์ส และมีผ่านฐานการบินหลักในท่าอากาศยานนานาชาติเดนเวอร์พร้อมกับเมืองสำคัญหลายแห่งในสหรัฐและปวยร์โตรีโก

 กิจการองค์กร 

 ผลประกอบการ 
ผลประกอบการของฟรอนเทียร์แอร์ไลน์ระหว่างปี 2010 ถึง 2023 มีดังนี้:
20102011201220132014201520162017201820192020202120222023รายได้ (ล้านเหรียญสหรัฐ)1,3171,6621,4331,3491,5751,6041,7141,9152,1562,5081,2502,0603,3263,589รายได้สุทธิ (ล้านเหรียญสหรัฐ)171114014620016280251จำนวนพนักงาน (คน)3,6143,6532,9813,1633,5843,9784,9354,9745,4816,4507,214จำนวนผู้โดยสาร (ล้านคน)9.310.610.310.211.712.614.816.819.422.711.220.725.530.2อัตราบรรทุกผู้โดยสาร (%)83.687.188.890.690.488.087.286.484.986.167.575.980.981.4ขนาดฝูงบิน5552546166788498104110120136หมายเหตุ/อ้างอิง

 จุดหมายปลายทาง 

 ฝูงบิน 

 ฝูงบินปัจจุบัน 
thumb|แอร์บัส เอ320นีโอของฟรอนเทียร์
thumb|แอร์บัส เอ321นีโอของฟรอนเทียร์
ณ เดือนมิถุนายน ค.ศ. 2024 ฟรอนเทียร์แอร์ไลน์มีเครื่องบินประจำการในฝูงบินดังนี้:
+ฝูงบินของฟรอนเทียร์แอร์ไลน์เครื่องบินประจำการคำสั่งซื้อผู้โดยสารหมายเหตุแอร์บัส เอ320-2008—180จะปลดประจำการในปี 2024แอร์บัส เอ320นีโอ8249186ส่งมอบจนถึงปี 2026
ผู้ให้บริการรายใหญ่ที่สุดของรุ่นในสหรัฐแอร์บัส เอ321-20021—230จะปลดประจำการภายในปี 2029แอร์บัส เอ321นีโอ36139240ส่งมอบจนถึงปี 2029
จะเปลี่ยน 18 ตัวเลือกเป็น—18รอประกาศส่งมอบตั้งแต่ปี 2026รวม147206
ฟรอนเทียร์แอร์ไลน์มีอายุฝูงบินเฉลี่ย 4.5 ปี

 ฝูงบินในอดีต 
ฟรอนเทียร์แอร์ไลน์เคยให้บริการเครื่องบินดังต่อไปนี้:
+ฝูงบินในอดีตของฟรอนเทียร์แอร์ไลน์เครื่องบินจำนวนเริ่มประจำการปลดประจำการทดแทนด้วยหมายเหตุแอร์บัส เอ318-1001120032013ตระกูลแอร์บัส เอ320ลูกค้าเปิดตัวแอร์บัส เอ319-1005320012021แอร์บัส เอ320นีโอโบอิง 737-2001219942006ตระกูลแอร์บัส เอ320โบอิง 737-3001919952005บอมบาร์ดิเอร์ ซีอาร์เจ200620042006บอมบาร์ดิเอร์ ซีอาร์เจ700ให้บริการโดยเมซาแอร์ไลน์บอมบาร์ดิเอร์ ซีอาร์เจ700620042006บอมบาร์ดิเอร์ คิว400ให้บริการโดยฮอไรซันแอร์บอมบาร์ดิเอร์ คิว4001120072012ไม่มีให้บริการโดยลิงซ์เอวิเอชันเอ็มบราเออร์ อี1701020102013ตระกูลแอร์บัส เอ320ให้บริการโดยรีพับบลิคแอร์เวย์เอ็มบราเออร์ อี1901020102013
# วิซซ์แอร์ มอลตา
วิซซ์แอร์ มอลตา  เป็นสายการบินราคาประหยัดสัญชาติมอลตา โดยเป็นสายการบินลูกที่ดำเนินการภายใต้วิซซ์แอร์

 ประวัติ 
สายการบินได้รับใบรับรองผู้ดำเนินการเดินอากาศจากสำนักงานความปลอดภัยการบินแห่งสหภาพยุโรป (EASA) และใบอนุญาตการดำเนินการเดินอากาศจากคณะกรรมการการบินพลเรือนมอลตา สายการบินเริ่มดำเนินงานในวันที่ 27 กันยายน ค.ศ. 2022 ในเส้นทางโรม–ฟีอูมีชีโนสู่ท่าอากาศยานนานาชาติมอลตา สายการบินใช้เครื่องบินที่จดทะเบียนในประเทศมอลตา ลักษณะเดียวกันกับสายการบินลูกอื่นๆ ของวิซซ์แอร์ในอาบูดาบีและสหราชอาณาจักร

เครื่องบินลำแรกในฝูงบินของสายการบินเป็นแอร์บัส เอ321นีโอทะเบียน 9H-WAM โดยเดิมเคยประจำการกับวิซซ์แอร์ ฮังการีตั้งแต่เดือนพฤษภาคม ค.ศ. 2021 ด้วยทะเบียนเก่า HA-LVS ก่อนที่จะโอนย้ายมายังมอลตา วิซซ์แอร์มีแผนที่จะเพิ่มขนาดฝูงบินเป็น 90 ลำภายในปี 2024 โดยจะมีทั้งเครื่องบินใหม่และที่โอนย้ายมาจากวิซซ์แอร์ ฮังการี

ในวันที่ 15 สิงหาคม ค.ศ. 2022 สายการบินได้แต่งตั้งให้ Diarmuid O Conghaile อดีตกรรมการของไรอันแอร์เป็นประธานกรรมการบริหารของสายการบินตั้งแต่วันที่ 1 พฤศจิกายน ค.ศ. 2022.

 จุดหมายปลายทาง 
ณ เดือนธันวาคม ค.ศ. 2023 วิซซ์แอร์ใช้ใบรับรองผู้ดำเนินการเดินอากาศในมอลตา ในเที่ยวบินทั่วยุโรป โมร็อกโก คอเคซัสใต้ และตะวันออกกลาง

 ฝูงบิน 
thumb|แอร์บัส เอ320นีโอของวิซซ์แอร์ มอลตา
ณ เดือนเมษายน ค.ศ. 2024 วิซซ์แอร์ มอลตามีเครื่องบินประจำการอยู่ในฝูงบินดังนี้:

+ ฝูงบินของวิซซ์แอร์ มอลตา เครื่องบิน  ประจำการ  คำสั่งซื้อ  ผู้โดยสารหมายเหตุ แอร์บัส เอ320-200  20  —  180 186 แอร์บัส เอ320นีโอ 6  —  186  แอร์บัส เอ321นีโอ 60  9  239  รวม  86  9 
วิซซ์แอร์ มอลตามีอายุฝูงบินเฉลี่ย 3.2 ปี
# Macintosh Quadra 660AV
Macintosh Quadra 660AV แต่เดิมจำหน่ายในชื่อ Macintosh Centris 660AV เป็น คอมพิวเตอร์ส่วนบุคคล ที่ผลิตโดยบริษัท แอปเปิล ตั้งแต่วันที่ 29 กรกฎาคม พ.ศ. 2536 (ในชื่อ Macintosh Centris 660AV ถึงวันที่ 21 ตุลาคม พ.ศ. 2536) และผลิตจนถึงวันที่ 12 กันยายน พ.ศ. 2537 ซึ่งคำว่า "AV" ที่อยู่หลังชื่อนั้นหมายถึงการรองรับสัญญาณภาพทั้งเข้าและออกApple Macintosh Quadra 660AV Specs 

Macintosh Quadra 660AV เลิกผลิตหลังจากการเปิดตัวของ Power Macintosh 6100/60AV เมื่อไม่กี่เดือนที่ผ่านมา

 ฮาร์ดแวร์และระบบปฏิบัติการ 
ฮาร์ดแวร์ของ Macintosh Quadra 660AV จะใช้หน่วยประมวลผลกลางของ Motorola 68040 ความเร็ว 25 MHz หน่วยความจำขนาด 8 MB (เพิ่มได้สูงสุด 68 MB โดยใช้แรม 32 MB สองตัว) ฮาร์ดดิสก์ขนาด 230 MB หรือ 500 MB แบบ SCSIMacintosh Quadra 660AV: Technical Specifications

ส่วนระบบปฏิบัติการจะเป็น System 7.1 (สูงสุดคือ Mac OS 8.1)
# ทิวา พูลสมบัติ
ทิวา พูลสมบัติ (5 สิงหาคม พ.ศ. 2464 – 4 ตุลาคม พ.ศ. 2552) อดีตสมาชิกสภาผู้แทนราษฎรจังหวัดฉะเชิงเทรา 2 สมัย

 ประวัติ 
ทิวา เกิดเมื่อวันที่ 5 สิงหาคม พ.ศ. 2464 เป็นบุตรของ สิบเอก วิง และนางวาส พูลสมบัติอนุสรณ์ในงานพระราชทานเพลิงศพ นายทิวา พูลสมบัติ อดีตนายอำเภอพนมสารคาม 11 ตุลาคม 2552 สำเร็จการศึกษาจากโรงเรียนนายอำเภอ เมื่อ พ.ศ. 2514 และได้รับปริญญามหาบัณฑิตกิตติมศักดิ์ สาขาพัฒนาสังคม จาก มหาวิทยาลัยเกษตรศาสตร์ ใน พ.ศ. 2524 สมรสกับนางบุญโถม พูลสมบัติ มีบุตร 2 คน

ทิวา เสียชีวิตด้วยโรคชรา เมื่อวันที่ 4 ตุลาคม พ.ศ. 2552 สิริอายุรวม 88 ปี

การทำงาน
ทิวา ดำรงตำแหน่งเป็นนายอำเภอพนมสารคาม ในช่วง พ.ศ. 2518 ถึง พ.ศ. 2524 

 งานการเมือง 
ทิวา ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2526 สังกัดพรรคกิจสังคม และได้รับเลือกตั้งรวม 2 สมัย

 สมาชิกสภาผู้แทนราษฎร 
ทิวา พูลสมบัติ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดฉะเชิงเทรา สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดฉะเชิงเทรา สังกัดพรรคมวลชน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๑ ง ฉบับพิเศษ หน้า ๑, ๓ ธันวาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ (เครื่องราชชั้นสายสะพาย ๕ ธันวาคม ๒๕๒๘), เล่ม ๑๓๘ ตอนที่ ๑๒, ๒๗ มกราคม ๒๕๒๙
# เซ็นทรัล นครปฐม
เซ็นทรัล นครปฐม  เป็นห้างสรรพสินค้าในจังหวัดนครปฐม ประกอบด้วยศูนย์การค้า สวนสาธารณะ โรงแรม อาคารชุด และโครงการบ้านจัดสรรภายใต้แนวคิดการใช้พื้นที่แบบผสม

 ออกแบบ 
การออกแบบห้างสรรพสินค้าได้รับแรงบันดาลใจจากพระปฐมเจดีย์ สถานที่สำคัญของจังหวัดที่ใช้เป็นแบบในการออกแบบอาคารหลักและการตกแต่งภายใน วรรณะสีหลักคือสีเหลืองทองซึ่งเป็นสีเดียวกับเจดีย์

 ประวัติ 
ห้างสรรพสินค้าเปิดตัวเมื่อวันที่ 30 มีนาคม 2567 เป็นสาขาที่ 42 ของเซ็นทรัลพัฒนา และยังเป็นสาขาที่ 2 ของเซ็นทรัลที่นครปฐม ต่อจากเซ็นทรัลศาลายา เซ็นทรัลนครปฐมสร้างบนพื้นที่ 14,000 ตารางเมตรด้วยเงินลงทุนกว่า 500 ล้านบาท

 ที่ตั้ง 
ตั้งอยู่บริเวณทางแยกหนองขาหยั่ง หัวมุมถนนเพชรเกษมกับถนนยิงเป้าใต้ ตำบลสนามจันทร์ อำเภอเมืองนครปฐม ใกล้กับมหาวิทยาลัยศิลปากร วิทยาเขตพระราชวังสนามจันทร์

 การจัดสรรพื้นที่ 
เซ็นทรัล นครปฐม ประกอบด้วยพื้นที่สำคัญดังนี้ส่องห้างใหม่! 'เซ็นทรัล นครปฐม' กับ RETAILman ปฐมบทแห่งความสุขทุกไลฟ์สไตล์ มิกซ์ยูสใหม่จากเซ็นทรัลพัฒนา

 เซ็นทรัล เดอะสโตร์ แอท นครปฐม
 ท็อปส์
 เพาเวอร์บาย
 ซูเปอร์สปอร์ต
 บีทูเอส
 ออฟฟิศเมท
 ศูนย์อาหารฟู้ดพาทิโอ
 โรงภาพยนตร์นครปฐม ซีนีเพล็กซ์ โดยเมเจอร์ ซีนีเพล็กซ์ จำนวน 5 โรง ในจำนวนนี้มีโรงภาพยนตร์คิดส์ ซีเนม่า ระบบละ 1 โรง
 สถานออกกำลังกายเจ็ทส์ ฟิตเนส
 สวนสนุกฮาร์เบอร์แลนด์
 ตลาดปฐมสโมสร
 สวนสาธารณะส้มโอ พร้อมลู่วิ่งลอยฟ้า
 ปฐมคลับ
 ออโต้วัน
 อาคารชุดเพื่อการพักอาศัย เอสเซ็นท์ นครปฐม
 บ้านจัดสรร นิรติ นครปฐม
 โรงแรม
# กีนา
กีนา (รหัสตาม ISO 4217 : PGK, สัญลักษณ์ : K) เป็นสกุลเงินของประเทศปาปัวนิวกินี เริ่มใช้เมื่อวันที่ 19 เมษายน 1975

ประเทศปาปัวนิวกินีได้ริเริ่มใช้สกุลเงินนี้ แทนดอลลาร์ออสเตรเลียในปี 1975 โดยใช้ภาษาท้องถิ่นในการเรีนกหน่วยย่อยต่าง ๆ เช่นกีนาแทนดอลลาร์ และโตอาแทนเซนต์

ความเป็นมา
แต่เดิมชาวปาปัวนิวกินีได้อยู่อาศัยในพื้นที่ชนบทและดำรงชีพด้วยเกษตร และผลิตสิ่งของต่าง ๆ ใช้เองตามครัวเรือน ส่วนครัวเรือนใดมีสิ่งที่ตนไม่สามารถผลิตได้ก็จะนำสิ่งของมาแลกกับครัวเรือนอึ่น

อย่างไรก็ตามสังคมปาปัวนิวกินีก็ต้องเริ่มปรับเปลี่ยนระบบแบบยังชีพไปเป็นระบบเศรษฐกิจ อย่างเลี่ยงไม่ได้ เนื่องด้วยอิทธิพลจากการตกเป็นเมืองขึ้นของชาติต่าง ๆ เช่น เยอรมณี, ออสเตรเลีย หรือญี่ปุ่น

จากการเปลี่ยนแปลงทางด้านเศรษฐกิจนั้น ทำให้สังคมปาปัวนิวกินีมีความทันสมัยมากขึ้น และผู้คนก็รู้จักการใช้เงินแบบสากลมากขึ้น จนได้เริ่มพัฒนามาเป็นเงินกีนาในปัจจุบัน

 เหรียญ 

Papua-1-|thumb|เหรียญกีนาชนิดต่าง ๆ
ในปัจจุบันได้มีการผลิตเหรียญกษาปณ์ออกมาทั้งหมด 6 ชนิดได้แก่ 5, 10, 20 และ 50 โตอา และ 1, 2 กีนา

ธนบัตร

thumb|ธนบัตร 2, 10 และ 20 กีนากับเหรียญ
ในปัจจุปันนี้มีการพิมพ์ธนบัตรออกมาทั้งหมด 6 แบบได้แก่ 2, 5, 10, 20, 50, 100 กีนา

อัตราแลกเปลี่ยน
# ยูโรเปียน 2000 แอร์ไลน์
ยูโรเปียน 2000 แอร์ไลน์  เป็นสายการบินสัญชาติมอลตา โดยมีฐานการบินหลักในท่าอากาศยานเบียร์จิในตราปานี และมีสำนักงานใหญ่ในฮัลลูอา สายการบินให้บริการเที่ยวบินสู่จุดหมายปลายทางสี่แห่งในยุโรปและแอฟริกาตอนเหนือ

 ประวัติ 
ยูโรเปียน 2000 แอร์ไลน์ก่อตั้งขึ้นในช่วงฤดูร้อน ค.ศ. 2003 โดยมีแผนที่จะทำการบินระหว่างมอลตาและหมู่เกาะในบริเวณแคว้นซิซิลีและเมดิเตอร์เรเนียน รวมถึงเชื่อมต่อมอลตากับเมืองอื่นๆ ในยุโรป เครือรัฐเอกราช และตะวันออกกลาง สายการบินมีปัญหาในการดำเนินงานมาโดยตลอด ในเดือนกันยายน ค.ศ. 2003 ซีอีโอและนักบินของสายการบินถูกจำกุมในข้อหาบินโดยไม่มีใบรับรองและฉ้อโกงทางการเงิน นำมาสู่การส่งคืนเครื่องบินทั้งหมดให้แก่ผู้เช่าในเดือนตุลาคม ค.ศ. 2003 และการเลิกดำเนินงานในที่สุด 

สายการบินเริ่มกลับมาดำเนินงานอีกครั้งในปี 2005 โดยเมื่อวันที่ 9 กันยายน สายการบินได้ทำข้อตกลงกับ Scirocco World Travel ผู้ให้บริการทัวร์ในซิซิลี เพื่อเป็นร่วมมือในการดำเนินเที่ยวบินสู่ซิซิลี ยูโรเปียน 2000 แอร์ไลน์ทำการบินเที่ยวแรกระหว่างมอลตาและตราปานีเมื่อวันที่ 22 กันยายน ค.ศ. 2005 สายการบินเลิกดำเนินงานในปี 2013

 จุดหมายปลายทาง 
สายการบินมีแผนที่จะทำการบินจากตราปานีสู่มอลตา ตูนิส และตริโปลี

 ฝูงบิน 
thumb||230x225px
ยูโรเปียน 2000 แอร์ไลน์เคยให้บริการเครื่องบินดังต่อไปนี้:

+ ฝูงบินของยูโรเปียน 2000 แอร์ไลน์ 	เครื่องบินจำนวนเริ่มประจำการปลดประจำการหมายเหตุแฟร์ไชลด์ เมโทร 2322013
# ฮาเร็มนี้มีแต่เธอ
เป็นซีรีส์มังงะญี่ปุ่นที่เขียนและวาดภาพประกอบโดยยู ไซโต เผยแพร่ในรูปแบบเว็บคอมมิคบนบัญชีเอ็กซ์ของไซโต ตั้งแต่เดือนมิถุนายน พ.ศ. 2561 ถึงเดือนมีนาคม พ.ศ. 2564 และต่อมาได้รับการตีพิมพ์แบบคู่ขนานลงใน "โชเน็งซันเดย์รายเดือน" ของโชงากูกัง ตั้งแต่เดือนมกราคม พ.ศ. 2562 ถึงเดือนมีนาคม พ.ศ. 2564 โดยรวบรวมเป็นฉบับรวมเล่ม (ทังโกบง) ได้ทั้งหมด 6 เล่ม ถูกดัดแปลงเป็นซีรีส์อนิเมะทางโทรทัศน์โดยสตูดิโอโนแมด ออกอากาศตั้งแต่เดือนกรกฎาคมจนถึงเดือนกันยายน พ.ศ. 2567

 ตัวละคร 

 / 

 สื่อ 
 มังงะ 
ฮาเร็มนี้มีแต่เธอเป็นผลงานการเขียนและวาดภาพประกอบโดยยู ไซโต เริ่มเผยแพร่ครั้งแรกในรูปแบบเว็บคอมมิคบนบัญชีเอ็กซ์ของไซโตเมื่อวันที่ 20 มิถุนายน พ.ศ. 2561 จนถึงวันที่ 5 มีนาคม พ.ศ. 2564 มังงะเรื่องนี้ได้รับการตีพิมพ์แบบคู่ขนานในนิตยสารโชเน็งซันเดย์รายเดือนของสำนักพิมพ์โชงากูกังตั้งแต่วันที่ 12 มกราคม พ.ศ. 2562 จนถึงวันที่ 12 มีนาคม พ.ศ. 2564 โชงากูกังได้รวบรวมเป็นฉบับรวมเล่ม (ทังโกบง) จำนวนทั้งหมด 6 เล่ม วางจำหน่ายตั้งแต่วันที่ 12 มีนาคม พ.ศ. 2562 ถึงวันที่ 12 เมษายน พ.ศ. 2564 สำหรับภาษาไทยได้รับการแปลและตีพิมพ์โดยสำนักพิมพ์รักพิมพ์

 จำนวนเล่ม 

 อนิเมะ 
ได้รับการดัดแปลงเป็นซีรีส์อนิเมะทางโทรทัศน์และประกาศอย่างเป็นทางการเมื่อวันที่ 10 เมษายน พ.ศ. 2566 ซีรีส์นี้ผลิตโดยสตูดิโอโนแมด กำกับโดยโทชิฮิโระ คิกูจิ ยูโกะ คากิฮาระ เขียนบท โยชิฮิสะ ซาโตะ ออกแบบตัวละคร โพนีแคนยอนรับผิดชอบการผลิตดนตรี และทาเคชิ วาตานาเบะ แต่งเพลง ออกอากาศตั้งแต่วันที่ 5 กรกฎาคมจนถึง 20 กันยายน พ.ศ. 2567 บนช่องโตเกียวเอ็มเอ็กซ์และเครือข่ายอื่น ๆ Gohobi จะร้องเพลงเปิดชื่อ  โดย ซาโอริ ฮายามิ (ผู้พากย์เสียงตัวละครนานาคุระ ริน) จะมาร้องเพลงปิดชื่อ  เมเดียลิงก์ได้รับลิขสิทธิ์ซีรีส์นี้ในเอเชียตะวันออกและเอเชียตะวันออกเฉียงใต้สำหรับการสตรีมบนช่องยูทูบ Ani-One Asia

 รายชื่อตอน 

 กระแสตอบรับ 
ในปี พ.ศ. 2562 มังงะเรื่องนี้ได้รับการเสนอชื่อเข้าชิงรางวัลมังงะถัดไป ครั้งที่ 5 ในสาขาสิ่งพิมพ์ และได้รับอันดับที่ 7 จากทั้งหมด 50 รายชื่อ

 หมายเหตุ
# ยูโรวิงส์ ยุโรป
ยูโรวิงส์ ยุโรป  เป็นสายการบินราคาประหยัดสัญชาติมอลตา ยูโรวิงส์ ยุโรปดำเนินการและบำรุงรักษาเครื่องบินในนามของสายการบินแม่ ยูโรวิงส์ ซึ่งมีสำนักงานใหญ่ในเยอรมนี ทั้งสองสายการบินเป็นสายการบินในเครือลุฟท์ฮันซ่า

ประวัติ
ภายหลังได้รับใบรับรองผู้ดำเนินการเดินอากาศจากสำนักงานคณะกรรมการการบินออสเตรีย ยูโรวิงส์ ยุโรปเริ่มทำการบินครั้งแรกในวันที่ 23 มิถุนายน ค.ศ. 2016 จากเวียนนาสู่ อาลิกันเต  โดยสายการบินได้ใช้อัตลักษณ์องค์กรของยูโรวิงส์ สายการบินแม่

ในเดือนกันยายน ค.ศ. 2019, เครือลุฟท์ฮันซ่าประกาศว่าออสเตรียนแอร์ไลน์จะเช่าแอร์บัส เอ320-200 จำนวนสี่ลำจากยูโรวิงส์ ยุโรปตั้งแต่ปี 2020 สายการบินยังจะดำเนินเที่ยวบินบางส่วนของออสเตรียนแอร์ไลน์ที่ดำเนินจากท่าอากาศยานซัลทซ์บวร์คและท่าอากาศยานอินส์บรุค สัญญาเช่าเอ320 ทั้งสี่ลำของออสเตรียนถูกยกเลิกในเดือนเมษายน ค.ศ. 2020 หลังเกิดการระบาดทั่วของโควิด-19

ในเดือนตุลาคม ค.ศ. 2019 ยูโรวิงส์ ยุโรปได้เริ่มดำเนินงานในพริสตีนาแทนสายการบินเยอรมันวิงส์

ในเดือนมิถุนายน ค.ศ. 2021 มีการประกาศว่ายูโรวิงส์ ยุโรปจะขยายเครือข่ายในยุโรป โดยจะเริ่มดำเนินงานในท่าอากาศยานปรากตั้งแต่เดือนตุลาคม ค.ศ. 2021 โดยจะมีเครื่องบินประจำการสองลำในช่วงฤดูหนาวและสามลำในช่วงฤดูร้อน จุดหมายปลายทางในช่วงนี้ เช่น บาร์เซโลนาและมิลาน และจุดหมายปลายทางเพื่อการท่องเที่ยว เช่น แบลีแอริก กานาเรียส และเทลอาวีฟ

ในเดือนกรกฎาคม ค.ศ. 2022 ได้มีการประกาศว่ายูโรวิงส์จะย้ายการจดทะเบียนจากออสเตรียไปยังมอลตา พร้อมกันนี้ได้เปลี่ยนชื่อบริษัทจาก ยูโรวิงส์ ยุโรป เกเอ็มเบฮา เป็น บจก.ยูโรวิงส์ ยุโรป การย้ายไปยังมอลตาคาดว่าจะช่วยลดภาษีและต้นทุนการดำเนินงานของสายการบิน พร้อมทั้งลดภาษีเงินได้ที่พนักงานต้องจ่าย การเปลี่ยนแปลงมีผลในวันที่ 3 พฤศจิกายน ค.ศ. 2022

จุดหมายปลายทาง
ยูโรวิงส์ ยุโรปให้บริการเที่ยวบินระดับภูมิภาคในทวีปยุโรป

ฝูงบิน
thumb|แอร์บัส เอ320-200 ของยูโรวิงส์ ยุโรป
ณ เดือนเมษายน ค.ศ. 2024 ยูโรวิงส์ ยุโรปมีเครื่องบินประจำการในฝูงบินดังนี้:

+ ฝูงบินของยูโรวิงส์ ยุโรปเครื่องบินประจำการคำสั่งซื้อผู้โดยสารหมายเหตุแอร์บัส เอ319-1004—150ให้บริการสำหรับยูโรวิงส์แอร์บัส เอ320-2005—17413180รวม22—

ยูโรวิงส์ ยุโรปมีอายุฝูงบินเฉลี่ย 12.5 ปี
# วัดราชพลี
วัดราชพลี เป็นวัดโบราณประเภทวัดร้างที่ตั้งอยู่ทางตะวันตกนอกเกาะเมืองอยุธยา อยู่ทางใต้ของวัดกษัตราธิราชวรวิหาร อาจจะสร้างในสมัยอยุธยาตอนต้นแต่ไม่มีการระบุว่าใครเป็นผู้สร้าง ซึ่งวัดราชพลีได้ปรากฏชื่อเป็นครั้งแรกในพระราชพงศาวดาร ฉบับพันจันทนุมาศ (เจิม) สรุปใจความได้ว่า ในช่วงเดือน 5 แรม 14 ค่ำ ระหว่างสงครามพระเจ้าอลองพญา กองทัพพม่าได้ใช้วัดราชพลีและวัดกษัตราธิราชเป็นค่ายและเป็นที่ตั้งปืนใหญ่ยิงถล่มเข้าไปในพระนคร ในครั้งนั้นพระเจ้าอยู่หัวซึ่งหมายถึงสมเด็จพระเจ้าอุทุมพร ได้ทรงช้างต้นชื่อ พลายแสนพลพ่าย เสด็จมาบัญชาการรบด้วยพระองค์เองที่วัดสวนหลวงสบสวรรค์ ซึ่งคาดว่าทางฝ่ายอยุธยาได้วางกำลังไว้อย่างหนาแน่นตรงบริเวณนี้

แต่ในพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน รวมถึงพระราชพงศาวดาร ฉบับพระราชหัตถเลขา ที่ชำระในสมัยหลัง ได้ระบุชื่อวัดราชพลี และวัดกษัตราธิราช ผิดเป็น วัดราชพฤกษ์ และ วัดกระษัตราวาศ สำหรับทัพพม่าที่ตั้งอยู่ ณ วัดราชพลี และวัดกษัตราธิราช น่าจะเป็นทัพเดียวกันกับที่บุกลงไปตีท้ายคูด้านทิศใต้ของพระนคร หลังจากนั้นเพียง 1 เดือนคือในเดือน 6 กองกำลังพม่าที่ตั้งอยู่ที่วัดราชพลีและวัดกษัตราธิราชได้ถอนกำลังข้ามฟากไปตั้งค่ายอยู่ข้างวัดภูเขาทองที่อยู่ทางเหนือ ก่อนจะไปรวมตัวกันอยู่ที่ค่ายวัดหน้าพระเมรุ ทางเหนือของพระนครซึ่งเป็นค่ายใหญ่ที่พระเจ้าอลองพญาประทับอยู่และระดมยิงใส่พระนครต่อไป

หลังจากเสียกรุงศรีอยุธยาครั้งที่สองเมื่อปี 2310 วัดราชพลีก็ถูกทิ้งร้างขณะที่วัดกษัตราธิราชได้รับการบูรณะจนกลับมาสวยงาม ซึ่งโบราณวัตถุที่ยังหลงเหลืออยู่ของวัดราชพลีคือ เศียรพระพุทธรูปขนาดใหญ่ พระพุทธรูปหินทรายแดงที่เหลือเพียงลำตัว 2 องค์และท่อนแขนส่วนบนของพระพุทธรูปขนาดใหญ่ 1 ท่อน นอกจากนี้ยังพบชิ้นส่วนปูนปั้นลวดลายประดับปรางค์ อันเป็นหลักฐานชิ้นเดียวที่บ่งบอกถึงการมีอยู่ของพระปรางค์ และท่อนชิ้นส่วนพระพุทธรูปท่อนลำตัวถึงหน้าตักที่มีลักษณะเป็นพระพุทธรูปปางป่าเลไลย์อีกหนึ่งชิ้นอยู่ตรงเนินโบราณสถาน“วัดราชพลี” ฐานปืนใหญ่ฝั่งตะวันตก กองทัพพระเจ้าอลองพญา
# อูบุนตู บัดจี
อูบุนตู บัดจี (Ubuntu Budgie) เป็นการแจกจ่ายลินุกซ์แบบเสรีและโอเพนซอร์ส และเป็นการแยกออกมาอย่างเป็นทางการของอูบุนตู ความแตกต่างหลักจากอูบุนตูคือใช้สิ่งแวดล้อมเดสก์ท็อปบัดจีเป็นส่วนต่อประสานกับผู้ใช้โดยปริยาย แทนที่จะเป็นสิ่งแวดล้อมเดสก์ท็อป GNOME 3 ซึ่งเป็นส่วนต่อประสานกับผู้ใช้โดยปริยายของอูบุนตู

ในอูบุนตู บัดจี 18.10 การสนับสนุนสถาปัตยกรรม 32 บิตนั้นสิ้นสุดลงพร้อมกับ อูบุนตู มาเต
# ระเบียงธารน้ำขาว
ระเบียงธารน้ำขาว หรือ ไป๋สุ่ยไถ (จีน: 白水台; พินอิน: Báishuǐ tái ไป๋สุ่ยไถ; อังกฤษ: White Water Terraces)

right|thumb|300px

"ระเบียงธารน้ำขาว" ตั้งอยู่ในตำบลซานป้า เมืองเซียงเก๋อหลี่ลาหรือแชงกรีลา มณฑลอวิ๋นหนาน (ยูนนาน) ทางตะวันตกเฉียงใต้ของจีน มีความสูงเหนือระดับน้ำทะเล 2,380 เมตร และมีพื้นที่ประมาณ 3 ตารางกิโลเมตร  เนื่องจากแคลเซียมคาร์บอเนตละลายในน้ำ จึงสร้างความมหัศจรรย์ทางธรรมชาติให้ได้พบเห็น และเป็นที่รู้จักในสมญานามว่า "เมฆสีขาวบนโลกมนุษย์"

 ภาพระเบียงธารน้ำขาว 
thumb|500px